**Ikke medhold i klage over taksterne (priserne) på       Kirkegård**

Du har den       klaget over priserne ved       Kirkegård.

**Afgørelse**

Provstiudvalget er af den opfattelse, at priserne er fastsat i henhold til gældende lovgivning.

Provstiudvalget kan derfor ikke give dig medhold i klagen.

**Sagsfremstilling**

Du har den       klaget over priserne ved       Kirkegård.

**Begrundelse**

Provstiudvalget har lagt vægt på, at

Provstiudvalget har fastlagt taksterne.

Taksterne følger gældende regler og vejledninger på området, idet      . Der er tale om en kostberegning, hvilket vil sige en beregning for kirkegårdens faktiske udgifter. Priserne for vedligeholdelse af gravsteder må dermed ikke overstige de faktiske omkostninger, som kirkegården har ved at vedligeholde m.v. gravstederne.

Det er ikke i strid med lovgivningen, at menighedsrådet giver tilskud til folkekirkemedlemmer til erhvervelse og fornyelse af gravsteder og gravning og tilkastning af grave.

**Retsgrundlag**

Det fremgår af Kirkeministeriets vejledning fra juni 2018 om kirkegårdsvedtægter, afsnit 9.2., at en borger kan klage over vedtægtsbestemmelser i kirkegårdsvedtægter, der er godkendt af provstiudvalg, herunder takstfastsættelsen.

Ifølge lov om folkekirkens kirkebygninger og kirkegårde[[1]](#footnote-1) § 12, skal provstiudvalget godkende vedtægter for folkekirkens kirkegårde. Vedtægten skal bl.a. indeholde takstbestemmelser. Provstiudvalget skal sikre ensartede takster inden for provstiet.

Beregningen af kirkegårdstakster skal tage udgangspunkt i cirkulære om beregning af kirkegårdstaktser[[2]](#footnote-2) og vejledning om beregning af kirkegårdstakster[[3]](#footnote-3).

Det fremgår af § 1, at kirkegårdstakter er underlagt den offentlige rets principper for beregning af gebyrer, og beregningen følger generelt de statslige regler for beregning af gebyrer, jf. [modst.dk/OEAV](https://modst.dk/oekonomi/oeav/). Det fremgår videre, af taksterne således ikke må overstige de faktiske omkostninger, der er forbundet med levering af den pågældende ydelse, og at taksterne skal dække de langsigtede gennemsnitsomkostninger.

Det fremgår af § 2, at det er provstiudvalget, der har ansvaret for, at der foretages en beregning af omkostningerne forbundet med erhvervelse, fornyelse og forlængelse af gravsteder, gravning samt pleje og vedligeholdelse af gravsteder på kirkegården. Provstiudvalget kan bistå kirkegården eller menighedsrådet med selve beregningen. Beregningen skal følge principperne i Kirkeministeriets vejledning om beregning af kirkegårdstakster.

Beregningen skal ifølge § 3 i cirkulæret dække omkostningerne forbundet med følgende produkter og ydelser:

1. Erhvervelse og fornyelse af gravsteder.
2. Gravning og tilkastning af grave.
3. Pleje og vedligeholdelse af gravsteder.

Af § 4, stk. 1, fremgår det, at provstiudvalget fastsætter taksterne i provstiet, og de har ansvaret for at sikre ensartede takster i ligningsområdet, med mindre særlige forhold gør sig gældende.

For medlemmer af folkekirken, må der ydes tilskud til erhvervelse og fornyelse af gravsteder og gravning og tilkastning af grave, men for pleje og vedligeholdelse af gravsteder skal taksterne svare til omkostningerne, jf. bekendtgørelsens § 4, stk. 2.

Ikke-medlemmer skal ifølge bekendtgørelsens § 4, stk. 3, betale en takst svarende til omkostningerne for produkter og ydelser.

I vejledning om beregning af kirkegårdstakster[[4]](#footnote-4) har Kirkeministeriet fastsat nærmere regler om beregningen og takstfastsættelsen.

Det fremgår af punkt 1, at taksterne skal dække de langsigtede gennemsnitsomkostninger. De faktiske omkostninger dokumenteres ved at foretage en beregning af omkostningerne ved erhvervelse, fornyelse og forlængelse af brugsretten til gravsteder, gravning samt pleje og vedligeholdelse af gravsteder. Beregningerne sker på grundlag af lokale oplysninger om forbrug og priser.

Vedrørende omkostningsberegning til brug for takstfastsættelsen fremgår af punkt 2, at provstiudvalget har ansvaret for, at der foretages en beregning af taksterne på baggrund af tidsforbrug, timeløn, udgifter til materialer samt afskrivning og forrentning for at sikre, at taksterne overholder statens regler om gebyrer.

Ifølge punkt 3 har Kirkeministeriet til brug for denne beregning udarbejdet et takstberegningsskema med tilhørende vejledning, som kan anvendes[[5]](#footnote-5). Skemaet er en hjælp og ikke en udtømmende vejledning og kan således udvides med flere varianter af ydelser og lokalt specifikke produkter eller ydelser. Beregningen er opdelt i følgende trin:

* Beregning af pris for erhvervelse af gravsteder.
* Omkostningsberegning for pleje og vedligeholdelse og klipning af hæk.
* Generel timekostprisberegning for kirkegården.
* Omkostningsberegning for gravning og tilkastning af grave (kister og urner).
* Omkostningsberegning for pleje og vedligeholdelse af kistegravsteder og urnegravsteder.
* Omkostningsberegning for plantning af blomster af én variant.
* Omkostningsberegning for grandækning – kistegrave og urnegrave.
* Beregningen kan udvides med flere forskellige varianter af grandækning eller andre lokalt specifikke produkter eller ydelser, som den enkelte kirkegård tilbyder.

Af punkt 5 fremgår det, at tastfastsættelsen i provstiet sker med udgangspunkt i omkostningsberegningerne, jf. punkt 2-3 samt fremskrivningen, som er behandlet i vejledningens punkt 4 (ikke gengivet her). Provstiudvalget kan kun fravige dette princip, hvis særlige lokale forhold gør sig gældende.

Det fremgår også, at provstiudvalget som udgangspunkt skal lægge kostprisberegningen til grund for fastsættelsen af kirkegårdstaksterne i provstiet. Der kan være særlige forhold, som provstiudvalget skal tage hensyn til, således taksterne kan afvige fra de faktiske omkostninger.

Desuden fremgår det også, at provstiudvalget har ansvaret for at sikre ensartede takster i ligningsområdet, medmindre særlige forhold gør sig gældende. Forskelle i takster mellem kirkegårde skal kunne begrundes i særlige forhold. Det kan f.eks. være et højere omkostningsniveau, kirkegårdens størrelse, dens karakter med særlige anlæg eller højt plejeniveau, dens beliggenhed (f.eks. en bykirkegård i forhold til landsbykirkegårde), eller at det er nødvendigt med en længere fredningstid end normalt.

Endeligt fremgår der følgende om takster for medlemmer og ikke-medlemmer af folkekirken:

”Taksterne for folkekirkemedlemmer skal ikke nødvendigvis dække omkostningerne til erhvervelse og fornyelse af gravsteder samt gravning og tilkastning af grave. Provstiudvalget har mulighed for at yde tilskud via ligningsmidlerne. Omkostninger til pleje og vedligeholdelse af gravsteder skal dækkes af taksterne.

For ikke-medlemmer og valgmenighedsmedlemmer gælder, at taksterne skal dække samtlige omkostninger, idet ikke-medlemmer og valgmenighedsmedlemmer ikke betaler kirkeskat.

Det skal nøje fremgå af kirkegårdstaksterne, hvilke takster der gælder for medlemmer af folkekirken, medlemmer af valgmenigheder og ikke-medlemmer.”

Endeligt fremgår følgende af [Kirkeministeriets vejledning fra juni 2018 om kirkegårdsvedtægter](https://www.altomkirkegaarde.dk/fileadmin/user_upload/Dokumenter/Vejledninger/Vejledning_om_kirkegaardsvedtaegter.pdf), afsnit 5.6. Takstbestemmelser:

”For fastsættelse af kirkegårdstakster gælder, at beregningen af taksterne skal følge de almindelige regler for beregning af gebyrer m.v., der opkræves af offentlige myndigheder. Det betyder, at taksterne ikke må overstige de faktiske omkostninger, der er forbundet med levering af den pågældende ydelse.

Kirkeministeren har fastsat regler om beregning af kirkegårdstakster. I denne vejledning er der link til cirkulære og vejledning om takstberegning.

Provstiudvalget fastsætter i samarbejde med menighedsrådet, taksterne for kirkegården, og taksterne skal fremgå af kirkegårdsvedtægten. Taksterne skal ligesom kirkegårdsvedtægten i øvrigt godkendes af provstiudvalget.

Driften af kirkegården finansieres dels ved indtægterne fra gravstedsindbetalingerne, hvis størrelse er fastsat i kirkegårdstaksterne, dels ved midler, der stammer fra den kirkeskat, der opkræves af - pålignes - folkekirkemedlemmerne i ligningsområdet og fordeles til de enkelte kirkekasser af provstiudvalget. Er kirkegårdstaksterne sat for lavt, kan det medføre, at kirkeskatteprocenten i kommunen må sættes op. Det er provstiudvalget, der beslutter, hvor meget der skal opkræves i kirkeskat, og derfor også provstiudvalget, der skal påse, at taksterne beregnes, så de dækker de faktiske udgifter ved vedligeholdelse m.m.”

Ifølge bekendtgørelse om folkekirkens kirkebygninger og kirkegårde[[6]](#footnote-6) § 46, stk. 2 og 3 kan provstiets afgørelser indbringes for biskoppen. Biskoppens afgørelse kan ikke påklages til anden administrativ myndighed.

**Klagevejledning**

Du kan klage over afgørelsen til biskoppen over       Stift, adresse      , e-mail      . Du skal sende din klage inden en måned efter, at du er blevet bekendt med afgørelsen.

Med venlig hilsen

      Provstiudvalg

Kopi til       Menighedsråd

1. [Bekendtgørelse af lov om folkekirkens kirkebygninger og kirkegårde nr. 1156 af 1. september 2016](https://www.retsinformation.dk/Forms/R0710.aspx?id=183757) [↑](#footnote-ref-1)
2. [Cirkulære om beregning af kirkegårdstakster nr. 9074 af 12. februar 2013](https://www.retsinformation.dk/Forms/R0710.aspx?id=145297) [↑](#footnote-ref-2)
3. [Vejledning om beregning af kirkegårdstakster nr. 9685 af 22. august 2018](https://www.retsinformation.dk/Forms/R0710.aspx?id=202067) [↑](#footnote-ref-3)
4. [Vejledning nr. 9685 af 22. august 2018 om beregning af kirkegårdstakster](https://www.retsinformation.dk/eli/retsinfo/2018/9685) [↑](#footnote-ref-4)
5. Skemaerne findes også her: https://www.altomkirkegaarde.dk/for-menighedsraad/vejledninger-mm/ [↑](#footnote-ref-5)
6. [Bekendtgørelse om folkekirkens kirkebygninger og kirkegårde nr. 1172 af 19. september 2016](https://www.retsinformation.dk/Forms/R0710.aspx?id=183896) [↑](#footnote-ref-6)